Putnici i korisnici usluga zračne luke “Franjo Tuđman” još jednom su prepoznali i nagradili visokim ocjenama zračnu luku kroz redovito istraživanje kvalitete usluga ACI/ASQ (Airports Council International / Airport Service Quality). Prema tom istraživanju, zagrebačka zračna luka proglašena je najboljom zračnom lukom u Europi u skupini zračnih luka veličine od 2 do 5 milijuna putnika godišnje (Best Airport in Europe by Size and Region) u 2018. godini.